Document ID: 32013D0491

KOMISSION TÄYTÄNTÖÖNPANOPÄÄTÖS,
annettu 7 päivänä lokakuuta 2013,
päätöksen 2009/821/EY muuttamisesta rajatarkastusasemien luettelon osalta
(tiedoksiannettu numerolla C(2013) 6383)
(ETA:n kannalta merkityksellinen teksti)
(2013/491/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 1 ja 3 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan toisen alakohdan toisen virkkeen sekä 6 artiklan 5 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan,
sekä katsoo seuraavaa:
(1)
Komission päätöksessä 2009/821/EY (4) vahvistetaan luettelo direktiivien 91/496/ETY ja 97/78/EY mukaisesti hyväksytyistä rajatarkastusasemista. Luettelo on kyseisen päätöksen liitteessä I.
(2)
Tanskalta, Saksalta, Espanjalta, Ranskalta, Italialta ja Yhdistyneeltä kuningaskunnalta saadun ilmoituksen perusteella kyseisten jäsenvaltioiden rajatarkastusasemia koskevia kohtia päätöksen 2009/821/EY liitteessä I olevassa luettelossa olisi muutettava.
(3)
Komission tarkastusyksikkö, elintarvike- ja eläinlääkintätoimisto, teki tarkastuksia, joiden tulokset olivat tyydyttävät, ja näin ollen neljään Kroatian rajatarkastusasemaan voidaan lisätä hyväksyntäluokkia, sekä olisi lisättävä uusi rajatarkastusasema London-Gateway Yhdistyneessä kuningaskunnassa ja täydennettävä vastaavasti kyseisten jäsenvaltioiden rajatarkastusasemia koskevia kohtia päätöksen 2009/821/EY liitteessä I olevassa luettelossa. Koska Kroatian liittymissopimus tuli voimaan 1 päivänä heinäkuuta 2013 ja koska edellä mainittu tarkastus tehtiin tätä ennen, Kroatian rajatarkastusasemia koskevia muutoksia olisi sovellettava taannehtivasti 1 päivästä heinäkuuta 2013 sen varmistamiseksi, että nykyiselle kaupalle ei luoda esteitä.
(4)
Puola on ilmoittanut, että Świnoujściessa oleva rajatarkastusasema olisi poistettava kyseistä jäsenvaltiota koskevasta luettelosta. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
(5)
Sen vuoksi päätöstä 2009/821/EY olisi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2009/821/EY liite I tämän päätöksen liitteen mukaisesti.
2 artikla
Liitteessä olevassa 5 kohdassa esitettyä muutosta sovelletaan taannehtivasti 1 päivästä heinäkuuta 2013.
3 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä lokakuuta 2013.

Labels: 11
3
18
6